รบกวนถามคุณคือดิฉันวัดความดันได้รอบแรก 141/78 รอบสอง 130/89 และรอบสาม 128/84 ทุกรอบห่างกันประมาณ 15 นาที ถือว่าเป็นโรคความดันโลหิตสูงรึยังค่ะ เพราะช่วงหลังๆมีอาการเวียนหัวตือๆ เวลาลุกมักจะเวียนหัวค่ะ ต้องไปตรวจวินิจฉัยอีกไหมคะ ขอบค่ะ
สวัสดีครับ เกณฑ์การวินิจฉัยใหม่นั้น ความดันโลหิตสูงนั้น คือ ความดันตัวบนสูงกว่า 130 หรือ ความดันตัวล่างสูงกว่า 80 ซึ่งจากการวัดสามครั้งที่กล่าวมา จะมีแต่ครั้งแรกที่ถือเป็นความดันโลหิตระยะสอง และครั้งที่สองที่ถือว่ามีความดันโลหิตสูงระยะแรกครับ โดยปกติ ความดันโลหิตของคนปกติควรอยู่ที่ราว 120/80 หรือน้อยกว่า ตัวเลข 120-129/80 จะถือว่ามีความเสี่ยงที่จะมีความดันโลหิตสูงครับจากกรณีนี้ ความดันโลหิตยังกลับมาในช่วง 120-129 เองได้ จึงอาจไม่จำเป็นต้องใช้ยาครับ โดยทั่วไป หากมีความดันโลหิตระยะแรก หรือ มีเพียงความเสี่ยงที่จะมีความดันโลหิตสูง แพทย์ก็จะแนะนำให้ปรับพฤติกรรม เช่น ออกกำลังกาย ลดอาหารเค็ม อาหารมัน ไม่นอนดึก พักผ่อนให้เพียงพอ เป็นต้นครับ นอกจากนี้ ก็ควรตรวจวัดความดันโลหิตทุกวัน เพื่อดูการเปลี่ยนแปลงครับเบื้องต้น หากมีอาการเวียนหัว ขอแนะนำว่าอย่าลุกขึ้นยืนเร็วเกินไปเพราะอาจจะทำให้ร่างกายปรับตัวไม่ทันครับ และพักผ่อนมากๆ และลองปรับพฤติกรรมการใช้ชีวิตไปก่อน และดูการเปลี่ยนแปลงของความดันโลหิตในสัปดาห์นี้ หากความดันโลหิตยังสูงกว่ากำหนด หรือ มีอาการเวียนหัวต่อเนื่อง ก็ควรพบแพทย์เพื่อรับการตรวจรักษาต่อไปครับ